**Odkaz veľkého muža**

Aj dnes sa od neho máme čo učiť a tak v knihe Sandry Joseph Loving every child: Wisdom for parents  by Janusz Korczak, ktorá vyšla po jeho smrti, nájdeme množstvo odkazov aj pre dnešnú generáciu rodičov.

**10 prikázaní pre rodičov od Janusza Korczaka**

**1. Neočakávajte od dieťaťa, že bude plniť vaše ambície. Pomôžte mu stať sa tým, kým je ono samé - a nie tým, kým ste vy.**

**2. Neočakávajte od dieťaťa, že vám vráti všetko, čo ste do neho investovali. Dali ste mu jeho vlastný život. A ako by vám to mohlo splatiť? Ono dá život ďalšiemu človeku a to je nevratný čin vďačnosti.**

**3. Nevylievajte si svoj hnev na dieťati a neskôr sa v živote vyhnete nedorozumeniam. Žať budete len to, čo zasejete.**

**4. Nepozerajte na detské problémy zhora. Všetko v živote nám bolo dané podľa toho, čo dokážeme zvládnuť. Pamätajte, že detský život je rovnako náročný a môže byť dokonca ešte náročnejší, ako ten váš, až pokiaľ dieťa nezíska svoje vlastné skúsenosti.**

**5. Nezahanbujte deti!**

**6. Nezabúdajte, že tie najdôležitejšie stretnutia v živote sú stretnutia s deťmi. Venujte im viac pozornosti, pretože nikdy neviete, koho v tej detskej tvári skutočne stretávate.**

**7. Netrápte sa, že pre svoje dieťa niečo nedokážete urobiť alebo robíte málo. Pamätajte, že málo robí iba ten, kto neurobil všetko, čo bolo v jeho silách.**

**8. Dieťa nie je tyranom, ktorý ovládne celý váš život. Nie je to len vaše mäso a vaša krv. Je to vzácny dar - ktorý vám bol daný, preto zapáľte jeho tvorivý plameň.**

**9. Naučte sa milovať aj cudzie deti. Nikdy nerobte cudziemu dieťaťu niečo, čo by ste neurobili vlastnému.**

**10. Milujte svoje dieťa, nech je akékoľvek. Netalentované, smoliarske, dospelé. Keď sa s dieťaťom zhovárate, radujte sa, pretože dieťa je sviatok, ktorý je zatiaľ s vami.**